Мишевска Воденица (Немањици)

Мишевска Воденица — археолошко наоѓалиште во светиниколското село Немањици. Претставува  вила рустика од античкоримско време.

Местоположба и наоди
Се наоѓа на 2,1 км северозападно од селото, на десниот брег на Орелска Река и југозападно од наоѓалиштето Јокуш. Лежи на голема речна тераса, под патот за селото Орел, која на источната страна
е заштитена со венец од благи ритчиња. Во 1981 година, при изградбата на браната од хидросистемот
Мавровица било извршено заштитно ископување од страна на Археолошкиот музеј и Републичкиот завод за заштита на спомениците на културата. Во нивата на Б. Гигов и во соседните ниви биле откриени
повеќе темели од градба ѕидана од кршен камен и варов малтер. Со оглед на бројот на просториите, се смета дека се работи за голема вила рустика, во која имало бања со префурниум и тепидарум, со под подигнат врз суспензури и столпчиња, просторија за гмечење на грозје и други наменски простории. Источниот крај на вилата бил однесен од поројните води на реката.Коцо, Димче (1996). Археолошка карта на Република Македонија. стр. 356 Скопје: МАНУ. ISBN 9789989101069

 Поврзано 
 Алин Дол — населба од неолитското и римското време;
 Ветрен — некропола од железното време;
 Вреж — населба од неолитското време;
 Градиште — утврдена населба од железното време;
 Дабица — населба и некропола од римското време;
 Зелена Чукарка - Јокуш — населба и некропола од римското време;
 Јокуш — некропола од римското време;
 Старо Село — населба и некропола од средниот век;
 Црквиште — населба и некропола од римското време;
 Немањици;
 Список на археолошки наоѓалишта во Светиниколско;
 Список на средновековни некрополи во Македонија.

 Наводи 

 Надворешни врски 

Категорија:Немањици